**Găsesc**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Găsesc în zilele ce curg

În viața-ajunsă la amurg

Izvor de gânduri înflorite

În nopți tăcute, nedormite...

Și sunt din ce în ce mai mult

Cu mine însumi și-mi ascult

Ecoul marmurei sub dalta

Privirii mele și nu alta!

Sculptura gândului ce-apune

O pun pe soclul vorbei bune

Ce-o spun în gând...neprihănită

De îngeri va fi auzită!

Găsesc in mugurii din zori

Ascunsele cerești comori,

Cu ele mă afund în vise

Cu gândurile mele-nchise.